PASINAON NGRIPTA GEGURITAN (Studi Kasus Dhumateng Siswa Kelas VII ing SMP Negeri 1 Kalasan Taun Pasinaon 2018/2019) TESIS Kangge Njangkepi Saperangan Syarat Nggayuh Derajat Magister Program Studi Pendidikan Bahasa Kaanggit dening: A. Dinna Fathimah Al Fajri NIM. 1781100021 PROGRAM PASCASARJANA UNIVERSITAS WIDYA DHARMA KLATEN 2020 i
PERNYATAAN Ingkang tapak asta ing ngandhap punika, kula: Nama : A.Dinna Fathimah Al Fajri NIM : 1781100021 nyatakaken kanthi estu bilih thesis punika. Irah-irahan : PASINAON NGRIPTA GEGURITAN (Studi Kasus Dhumateng Siswa Kelas VII ing SMP Negeri 1 Kalasan Tahun Pasinaon 2018/2019) inggih punika estu asiling panaliten piyambak lan bebas saking plagiat. Bab ingkang sanes reriptanipun kula ingkang kawontenan ing thesis punika kula paringi pratanda sitasi ugi kula serat wonten ing daftar pustaka. Menawi ing sanes dinten wonten pranyatan kula ingkang mboten estu, kula siyaga nerima sanksi utawa hukuman akademik awujud pencabutan thesis saha gelar ingkang kula pikantuk saking thesis punika. iv
MOTTO Wong Jawa aja ilang Jawane Lumaku kanthi laku tinemu Sesungguhnya sesudah kesulitan itu ada kemudahan (Q.S. Ash-Sharh : 6) v
PISUNGSUNG Tesis punika Kula pisungsungaken dhumateng Bapak Sukidi saha Ibu Partiningsih; Adhi kula Imam Abdul Al Ashari saha Aisyah Nuzul Laila; Garwa kula, Fajarinoto; Saha lare kula, Azkiya Sahla Nadhira ingkang sampun paring semangat, inspirasi, saha motivasi kagem panaliti; vi
ATUR SAPALA Puji syukur panaliti aturaken dhumateng ngarsanipun Gusti Ingkang Maha Agung ingkang sampun paring kanugrahan dhumateng panaliti saengga panaliti saged mungkasani tesis kanthi irah-irahan "Pasinaon Ngripta Geguritan (Studi Kasus Dhumateng Siswa Kelas VII Ing Smp Negeri 1 Kalasan Taun Pasinaon 2018/2019)" punika kanthi sae minangka salah satunggaling syarat kangge nggayuh gelar Master Pendidikan wonten ing Program Studi Pendidikan Bahasa Program Pascasarjana Universitas Widya Dharma Klaten. Tesis punika ugi saged kapungkasan awit saking pambiyantu saking tiyang sanes, pramila panaliti ngaturaken agunging panuwun dhumateng ingkang kula hormati: 1. Bapak Prof. Dr. Triyono, M.Pd. minangka Rektor Universitas Widya Dharma Klaten. 2. Bapak Prof. Dr. Herman J. Waluyo minangka Direktur Program Pascasarjana Universitas Widya Dharma Klaten. 3. Bapak Drs. Putut Setiyadi,M.Hum. minangka Kepala Program Studi Pendidikan Bahasa Program Pascasarjana Universitas Widya Dharma Klaten. 4. Bapak Drs. Agus Yuliantoro, M.Hum. minangka pembimbing I ingkang sampun paring motivasi saha pitedah ingkang migunani. 5. Ibu Dr. Endang Eko Djati, M.Hum. minangka pembimbing II ingkang sampun paring arahan saha bimbingan ingkang migunani. 6. Bapak Praptonugroho, M.Pd. minangka kepala SMP Negeri 1 Kalasan ingkang sampun paring papan saha wekdal kangge panaliten. vii
7. Bapak Joni Suryono, S.Pd. minangka guru basa Jawi ing SMP Negeri 1 Kalasan ingkang sampun paring pambiyantu saha paring informasi nalika pasinaon ing kelas VII C. 8. Fajarinoto, minangka garwa saha sedaya kaluwarga ingkang paring motivasi, dukungan awujud materi saha dedonga dhumateng panaliti. 9. Kanca kula, Rahmi, Randa, Wardatul, saha kanca sanesipun ingkang sampun paring semangat saha motivasi supados enggal mungkasani tesis punika. 10. Saha sedaya ingkang sampun paring pambiyantu dhumateng panaliti. Awit saking panaliten ingkang awujud tesis punika, kaajab supados saged migunani tumraping sedaya kemawon. Ing pungkasaning atur panaliti nyuwun pangapunten ewadene wonten bab ingkang mboten mranani kaliyan penggalih sedayanipun, ugi sepindah malih panaliti matur agunging panuwun dhumateng sedayanipun. Mugi-mugi sedaya pambiyantu punika pikantuk piwales saking Gusti Ingkang Maha Agung. Ngayogyakarta, April 2020 Panaliti viii
DAFTAR ISI PASARUJUKAN... ..... .... PENGESAHAN... ..... PERNYATAAN... .. MOTTO... PISUNGSUNG.... .. ATUR SAPALA... ..... DAFTAR ISI... .... .. DAFTAR LAMPIRAN... DAFTAR BAGAN... . PATHISARI... .. ... . ABSTRAK... .... ABSTRACT... .. BAB I PURWAKA... . A. Lelarahaning Perkawis... .... . B. Identifikasi Perkawis... .... C. Wewatesaning Perkawis ... .... . D. Rumusaning Perkawis... .... ...... . E. Ancas Panaliten... .... ... F. Kagunan Panaliten... .... .. BAB II LANDHESAN TEORI, PANALITEN INGKANG GAYUT, SAHA RAGANGAN PIKIR... .. ix Halaman ii iii iv v vi viii ix xi xii xiii xiv xv 1 1 3 4 5 5 6 8
A. Landhesan Teori... .... .... 1. Teori Pasinaon... .. 2. Teori Ngripta... ....... 3. Pasinaon Geguritan... .. 16 3. Pasinaon Geguritan... .. 16 B. Panaliten Ingkang Gayut (Relevan)... .... C. Raganganing Pamikir.... .... . BAB III METODOLOGI PANALITEN... . A. Wekdal Saha Papan Panaliten... ..... B. Wujud Saha Strategi Panaliten ... ..... . C. Dhata Saha Sumber Dhata... .... .... . D. Teknik Nglempakaken Dhata... ... E. Instrumen Panaliten... .... F. Teknik Nganalisis Dhata... .. BAB IV PANEMUNING DHATA SAHA ANALISIS DHATA... . A. Panemuning Dhata... .... ..... B. Analisis Dhata ... ..... ..... . C. Rangkuman... .... .... . BAB V PANUTUP... A. Dhudhutan... .... .... ..... B. Saran ... ..... ..... ..... . KAPUSTAKAN ... ..... .... ..... ... LAMPIRAN... . x 8 8 23 24 27 27 27 28 29 31 34 36 36 47 129 134 134 138 141 144
DAFTAR LAMPIRAN SILABUS... . RPP... TEKSTUALISASI MULTIKOLOM... PRANYATAN IDHENTITAS DHATA (PID)... UNIT DHATA UTAMA (UDHAUT)... . WAWANREMBAG KALIYAN GURU... . WAWANREMBAG KALIYAN SISWA... . CATATAN LAPANGAN... .. FOTO KEGIATAN... JADWAL PASINAON... .. xi halaman 144 148 162 184 190 195 203 208 213 224
DAFTAR BAGAN BAGAN 1. RAGANGANING PAMIKIR... . BAGAN 2. 7 TEKNIK NGLEMPAKAKE DHATA UTAMA... . xii 26 30
PATHISARI A.Dinna Fathimah Al Fajri, 1781100021 Pasinaon Ngripta Geguritan (Studi Kasus dhumateng Siswa Kelas VII ing SMP Negeri 1 Kalasan) Tesis Program Pascasarjana, Universitas Widya Dharma Klaten 2020. Panaliten punika dipun fokusaken wonten ing bab-bab ingkang kedadosan nalika pasinaon nyerat geguritan dhumateng siswa kelas VII ing SMP Negeri 1 ingkang saged dipun Kalasan rumusaken inggih punika (1) Kados pundi lampahing pasinaon ngripta geguritan dening siswa kelas VII ing SMP Negeri 1 Kalasan taun pasinaon 2018/2019. (2) Menapa ingkang ndadosaken pasinaon ngripta geguritan dhumateng siswa kelas VII ing SMP Negeri 1 Kalasan taun pasinaon 2018/2019 saged kalampahan kadosdene ingkang kasumurupan rikala observasi katindakaken. taun pasinaon 2018/2019. Prakawis-prakawis Metode ingkang dipun ginakaken inggih punika study kasus. Perkawis ingkang dipun teliti inggih punika babagan proses pasinaon basa Jawi bab ngripta geguritan ingkang dipun tindakaken dening guru saha siswa ing kelas VII SMP Negeri 1 Kalasan. Panaliten punika njangkep bab (1) Rancangan Pasinaon, (2) Nindakaken Pasinaon, (3) Evaluasi Pasinaon, saha (4) Asiling Pasinaon. Sumber dhata saking panaliten punika inggih punika proses pasinaon ngripta geguritan, guru basa Jawi kaliyan siswa kelas VII ing SMP Negeri 1 Kalasan, saha dokumen ingkang gayut. Wonten ing salebeting nyawisaken data, dipuntidakaken observasi, wawancara, saha study dokumentasi. Dhata ingkang dipun pikantuk dipun analisis kanthi analisis deskriptif. Dene dhata ingkang dipun pikantuk saking panaliten punika awujud data kualitatif. Teknik analisis dhata ingkang dipun tindakaken inggih punika: 1) Nglempakaken Dhata; 2) Reduksi Dhata; 3) Pasugatan Dhata; saha 3) Dudutan saha Verifikasi Dhata. Asil saking panaliten inggih punika pikantuk 66 PID ingkang salajengipun dipun redhuksi dados udhaut cacahipun 60. Wonten ing panaliten punika pikantuk asil analisis inggih punika wonten bab ingkang kaandharaken dening guru ingkang mboten jumbuh kaliyan punapa ingkang dipunserat dening guru wonten ing RPP saha guru naming migunakaken buku paket minangka sumber pasinaon nalika pasinaon basa Jawi kalampahan ing kelas. Metode pasinaon ingkang katindakaken dening guru inggih punika ceramah saha penugasan. Wosing tembung : ngripta geguritan, pasinaon ngripta geguritan, pasinaon basa Jawi xiii
ABSTRAK A.Dinna Fathimah Al Fajri, 1781100021 Pembelajaran Menulis Puisi Jawa (Studi Kasus Terhadap Siswa Kelas VII di SMP Negeri 1 Kalasan Tahun Ajaran 2018/2019) Tesis Program Pascasarjana, Universitas Widya Dharma Klaten 2020. Penelitian ini difokuskan pada hal-hal yang terjadi ketika pembelajaran menulis puisi Jawa pada siswa di kelas VII di SMP Negeri 1 Kalasan tahun ajaran 2018/2019. Bab-bab yang dirumuskan dalam penelitian ini adalah (1) Bagaimana proses pembelajaran menulis puisi berbahasa Jawa siswa kelas VII di SMP Negeri 1 Kalasan pada tahun ajaran 2018/2019. (2) Mengapa pembelajaran menulis puisi berbahasa Jawa siswa kelas VII di SMP Negeri 1 Kalasan dapat berjalan seperti saat dilaksanakan observasi. Metode yang digunakan dalam penelitian ini adalah studi kasus. Adapun yang diteliti adalah mengenai proses pembelajaran bahasa Jawa yaitu ketika pembelajaran menulis puisi Jawa yang dilaksanakan oleh guru dan siswa di kelas VII SMP Negeri 1 Kalasan. Penelitian ini meliputi (1) Rancangan Pembelajaran, (2) Pelaksanaan Pembelajaran, (3) Evaluasi Pembelajaran, dan (4) Hasil Pembelajaran. Sumber data dari penelitian ini adalah proses pembelajaran menulis puisi Jawa, guru bahasa Jawa dan siswa kelas VII di SMP Negeri 1 Kalasan, serta studi dokumen. Dalam menyajikan data, dilakukan observasi, wawancara, dan studi dokumentasi. Data yang didapat kemudian dianalisis dengan analisis deskriptif, sedangkan data yang didapat adalah berupa data kualitatif. Teknik analisis data yang dilakukan adalah: 1) Pengumpulan Data; 2) Reduksi Data; 3) Penyajian Data; dan 3) Kesimpulan dan Verifikasi Data. Hasil yang didapatkan dari penelitian ini adalah ditemukannya 66 PID yang selanjutnya direduksi menjadi 60 Udaut. Dalam penelitian ini didapatkan hasil analisis yaitu beberapa hal yang dilaksanakan oleh guru ketika pembelajaran tidak sesuai dengan RPP dan guru hanya menggunakan buku paket sebagai sumber pembelajaran ketika berada di dalam kelas. Metode pembelajaran yang dilaksanakan oleh guru yaitu metode ceramah dan penugasan. Kata kunci : menulis puisi Jawa, pembelajaran menulis puisi Jawa, pembelajaran bahasa Jawa xiv
ABSTRACT A.Dinna Fathimah Al Fajri, 1781100021 Pasinaon Ngripta Geguritan (Studi Kasus dhumateng Siswa Kelas VII ing SMP Negeri 1 Kalasan) Thesis Magister Programe of Widya Dharma University, Klaten 2020. This research focused on things that happened when the students learn writing Javanese poetry by VII grade student in SMP Negeri 1 Kalasan academic year 2018/2019. The things that can be formulated are (1) How was the implementation of learning process on writing Javanese poetry by VII grade students in SMP Negeri 1 Kalasan academic year 2018/2019. (2) Why learn writing Javanese poetry by VII grade students in SMP Negeri 1 Kalasan academic year 2018/2019 implemented as happened during the observation. The method of this research was case study. The source data was about Javanese learning process in writing of the Javanese poetry during the teacher and VII grade students in SMP Negeri 1 Kalasan. This research included (1) learning design, (2) learning implementation, (3) learning evaluation, and (4) learning outcomes. The data source of this research was the process of learning to write Javanese poetry, Javanese language teacher, and VII grade students in SMP Negeri 1 Kalasan, as well as supporting the documents. The source data were taken by observations, interviews, and study document. Then the data were analyzed by description analysis which produced qualitative data. The implementation of data analysis techniques were: 1) collecting the data; 2) Data reduction; 3) Presents the data; 4) Conclution and verification of data. The result of this research were obtain 66 PID then reduced to 60 udaut. It can be gotten something that teacher do when learning process was not match with the RPP. The teacher also used textbook as a source when implementing Javanese language learning in class. The method that teacher uses was lecture and assignment methods. Keyword : write Javanese poetry, learning to write Javanese poetry, learning Javanese language xv
BAB I PURWAKA A. Lelarahaning Prakawis Geguritan inggih punika saperanganing tembung ingkang dipundadosaken setunggal saengga mujudaken purwakanthi. Geguritan tembung lingganipun inggih punika gurit. Geguritan miturut kamus Baoesastra Djawa tegesipun inggih punika tembang (oeran-oeran) mung awoejoet poerwakanthi (Poerwadarminta, 1939:157). Geguritan utawi puisi kanthi basa Jawi punika kalebet wonten ing kasusastran Jawi inggih punika mlebet ing jaman kasusastran modhern. Saengga kasusastran punika migunakaken tetembungan ingkang enggal, ananging ugi wonten tetembungan basa Jawi kuna utawi pertengahan. Geguritan benten kaliyan tembang macapat, bentenipun saged katingal saking struktur tembung ingkang dipun ginakaken. Menawi tembang macapat inggih punika kasusastran ingkang nggadahi paugeran guru gatra, guru lagu, saha guru wilangan, aladene geguritan inggih punika kasusastran ingkang mboten migunakake paugeran kasebut utawi bebas. Ngripta saged ndadosaken tiyang nindakaken sosialisasi karya, menawi ingkang ngripta punika siswa, pramila siswa punika saged nindakaken sosialisasi karya akadhemik, inggih punika reriptan-reriptan ingkang kawiwitan ing salebeting pasinaon ing kelas (sekolah). Kanthi mekaten, pasinaon ngripta ingkang migatosaken norma-norma saha dhisiplin ilmu punika estunipun penting kangge kesuksesanipun siswa ing lingkungan akadhemik (Enright, 2011). Tiyang ingkang ngripta estunipun nembe nepangaken piyambakipun kanthi awujud tatahan utawi tulisan, pramila sipat tiyang punika saged katingal saking tulisanipun. Wonten ing salebeting ngripta geguritan ingkang sae kedah 1
ngawontenaken makna/pesen saking penggurit dhumateng pamaos geguritan. Makna utawi pesen kasebut saged awujud pamuji, pangangen-angen, kritik sosial, piwulang, saha sapanunggalanipun. Tiyang ingkang maos geguritan ugi kedah migatosaken tetembungan ingkang wonten ing geguritan saha saged maosaken kanthi lugas ugi migatosaken wicara, wirama, wirasa, saha wiraga. Bab geguritan punika mlebet wonten ing salah satunggaling materi pasinaon basa Jawi wiwit tataran SD, SMP, dumugi SMA/SMK ingkang dipunjumbuhaken kaliyan tema, pola pikir, saha yuswanipun para siswa. Wonten ing tataran SD, biasanipun guru maringi materi geguritan kanthi sedherhana, tema ingkang dipunpendhet wonten ing sakiwa tengenipun, saha basanipun gampil dimangertosi dening para siswa. Ing tataran SMP materi geguritan katon langkung rembaka tinimbang tataran SD, menika ugi ing tataran SMA/SMK. Citraan saha diksi ingkang kaginakaken estunipun benten lan langkung inggil tinimbang tataran sangandhapipun. Pasinaon ngripta geguritan ing tataran sekolah menengah pertama (SMP) keraos taksih andhap, amargi semangat siswa supados kersa ngripta geguritan punika taksih alit utawi kirang greget. Sanesipun siswa punika asring ngraosaken bingung anggenipun nemtokake idhe, nyusun tembung, saha kathah alesan kangge pados inspirasi menawi ajeng miwiti ngripta geguritan. Guru ingkang mucal asring sambat amargi siswa-siswi punika kirang gregahipun menawi dipunsuwun nyerat materi ingkang dipuncawisaken, punapa malih wonten siswa ingkang dipunsuwun supados maos kasusastran salah satunggalipun geguritan. Gregahipun siswa-siswi ingkang kirang nalika ngripta geguritan punika katingal saking kiranging pangertosan siswa tumrap tembung-tembung kanthi migunakaken basa Jawi. 2
Pasinaon ngripta geguritan punika mlebet wonten ing salah satunggaling Kompetensi Dhasar ingkang kedah dipunsinaoni dening para siswa, leresipun wonten ing Kompetensi Dhasar bab keterampilan inggih punika nomer 4.4 Menyusun geguritan sederhana. Pasinaon punika nggadhahi wekdal ingkang mboten dangu, naming 2x40 menit kemawon. Bab kasebut ndadosaken guru asring sambat amargi wekdal ingkang 90 menit punika kirang sanget kangge pasinaon ngripta geguritan, punapa malih ing jaman samenika kathah siswa ingkang kirang mangertosi tetembungan kanthi basa Jawi. Miturut Rencana Pelaksanaan Pembelajaran (RPP) kagunganipun guru mata pelajaran Mulok (Basa Jawi) ing SMP Negeri 1 Kalasan, indikator saking Kompetensi Dhasar (KD) ngripta geguritan sedherhana inggih punika siswa dipunsuwun supados ngripta geguritan kanthi nemtokake tema, irah-irah, lan diksi. Indikator kasebut ketingalipun gampil, ananging tumrap siswa tingkat SMP ingkang nembe kelas VII punika katon awrat. Kangge ngupaya supados para siswa punika pikantuk semangat saha biji ingkang sae, pramila guru kedah aktif saha kreatif anggenipun maringi pangerten dhumateng para siswa, bilih pasinaon ngripta geguritan punika ancasipun mboten namung biji, ananging ugi nglatih semangat, ngolah basa, nyengkuyung budaya saha sastra dhaerah, nglatih tanggap sasmita, lan sanesipun. B. Identifikasi Prakawis Alelandhesan lelarahaning prakawis kasebut, saged dipunpadosi bab ingkang saged dipundadosaken prakawis, kadosta ing ngandhap punika. 3
1. Jaman modhern punika kathah siswa ingkang kirang mangertosi tetembungan basa Jawi, amargi para siswa dipunbiasakaken migunakaken basa Indonesia minangka basa sabendintenipun, lan basa Jawi punika sampun mboten dados basa ibu. 2. Kirangipun krenteg para siswa nalika nglampahi pasinaon bab geguritan. 3. Wekdal pasinaon basa Jawi ing tataran SMP 2x40 menit ndadosaken siswa kirang anggenipun mahami utawi mangertosi materi ingkang dipunsinau ing sekolah. 4. Siswa kelas VII punika taksih enggal, saengga dereng ketingal kawasisanipun tumrap basa Jawi, utaminipun wasis anggenipun milih lan mangertosi tetembungan kanthi basa Jawi. 5. Guru kirang strategi anggenipun nglampahi pasinaon, saengga kirang jumbuh kaliyan standar proses, supados pikantuk asil ingkang sae.. 6. SMP Negeri 1 Kalasan asring pikantuk juwara maos geguritan tingkat Kabupaten Sleman ugi Propinsi Daerah Istimewa Yogyakarta (DIY), ananging bab ngripta geguritan dereng kawontenan. C. Wewatesaning Prakawis Prakawis ingkang sampun kaangkat saking lelarahaning prakawis ing nginggil kantun kathah, pramila panaliten punika dipunwatesi ing prakawis pasinaon ngripta geguritan dhumateng siswa kelas VII SMP Negeri 1 Kalasan kanthi adhedhasar: 4
1. Pasinaon ngripta geguritan kalebet wonten ing salah satunggaling kompetensi dasar (KD) keterampilan ingkang samangke kedah dipuntindakaken dening para siswa nalika proses pasinaon. 2. Kelas VII kapilih amargi pasinaon ngripta geguritan wonten ing salah sawijining bab ingkang kedah disinau dening para siswa, lan jumbuh kaliyan silabus ingkang dipunginakaken dening guru. 3. Panaliten punika kaleksanan ing SMP Negeri 1 Kalasan kanthi taun pasinaon 2018/2019. D. Rumusaning Prakawis Prakawis-prakawis ingkang saged dipun rumusaken saking lelarahaning prakawis kasebut inggih punika: 1. Kados pundi lampahing pasinaon ngripta geguritan dening siswa kelas VII ing SMP Negeri 1 Kalasan taun pasinaon 2018/2019? 2. Menapa sebabipun pasinaon ngripta geguritan dhumateng siswa kelas VII ing SMP Negeri 1 Kalasan taun pasinaon 2018/2019 saged kalampahan kadosdene ingkang kasumurupan rikala observasi katindakaken? E. Ancasing Panaliten Sedaya ingkang katindakaken estunipun nggadhahi ancas ingkang samangke saged nggayuh punapa ingkang dereng dipunmangertosi saderengipun. Ancas saking panaliten bab ngripta geguritan ingkang katindakaken wonten ing SMP Negeri 1 Kalasan inggih punika: 5
1. Saged ngandharaken utawi nggambaraken kalampahanipun pasinaon ngripta geguritan dhumateng siswa kelas VII ing SMP Negeri 1 Kalasan taun pasinaon 2018/2019. 2. Saged ngandharaken saha njlentrehaken sebab-sebab ingkang ndadosaken pasinaon ngripta geguritan dhumateng siswa kelas VII ing SMP Negeri 1 Kalasan saged kalampahan kadosdene ingkang kasumurupan rikala observasi. F. Kagunaning Panaliten Wonten ing purnaning panaliten punika samangke dipunajab ing donyaning pendhidhikan saged nambah wawasan enggal saha dipunajab saged maringi kagunan ingkang sae. Sanesipun kagunan panaliten punika saged ugi nggadhahi kagunan akademis saha praktis. 1. Kagunan Akademis Kagunan praktis ingkang dipunwastani inggih punika kagunan kanthi teoritis, inggih punika nggadhahi kagunan tumrap: a. Tambahing wawasan dhumateng panaliten saha pamaos bab ngripta geguritan. b. Saged maringi inspirasi saha refleksi dhumateng guru anggenipun nglampahaken pasinaon. c. Atur sumbang surung saha pamanggih kangge para pamangku kawicaksanan pendhidhikan ing sakiwa tengen wewengkonipun. d. Saged dipundadosaken tetimbangan dhumateng guru-guru MGMP basa Jawi tumrap panyusunan perangkat kangge pasinaon basa Jawi utaminipun bab ngripta geguritan. 6
e. Saged dipundadosaken tetimbangan dhumateng guru enggal utawi calon guru ingkang badhe mucal basa Jawi. f. Saged dipun agem dados bahan referensi tumraping para panaliti ingkang nggadhahi prakawis ingkang saemper. 2. Kagunan Praktis Kagunan praktis ingkang dipunajab saking panaliten ingkang katindakaken inggih punika: a. Tumrap sekolah: panaliten punika minangka ancer-ancer tumrap Sekolah Menengah Pertama (SMP) supados saged ngrembakaken pasinaon muatan lokal utawi basa Jawi. b. Kepala sekolah: panaliten punika saged paring sumbang surung kangge kepala sekolah rikala paring evaluasi bab kalampahanipun pasinaon dhumateng guru nalika nindakaken pasinaon basa Jawi. c. Tumrap guru: panaliten punika minangka panambahing minat saha inspirasi dhumateng guru kangge pasinaon geguritan ing SMP, ngrembakakaken kawruh ingkang saged nambah profesionalitas salebeting nyambut damel, saengga nuwuhaken swasana pasinaon ingkang efektif. Bab kasebut estunipun mboten naming kangge guru kemawon, ananging ugi tumrap MGMP basa Jawi. d. Tumrap panaliti: panaliti saged pikantuk kawruh babagan dayaning pasinaon ngripta geguritan ingkang dipun trapaken ing kelas. Sanesipun asil saking panaliten punika dipunajab supados saged dados tetimbangan kangge evaluasi pasinaon basa saha sastra Jawi utaminipun bab pasinaon ngripta geguritan ing tataran kelas VII SMP. 7
BAB V DUDUTAN SAHA SARAN A. Dudutan Awit saking asiling analis ingkang sampun kaleksanan, saged dipunpendhet dudutan ingkang samangke saged kepanggih bab-bab punapa kemawon ingkang saged ndadosaken pasinaon ngripta geguritan ing kelas VIIC semester genep ing SMP Negeri 1 Kalasan taun pasinaon 2018/2019 saged kalampahan kados dene ingkang kasebataken ing ngandhap punika: 1. Gambaran Kalampahanipun Pasinaon Ngripta Geguritan a. Guru mlebet kelas salam, lan miwiti pasinaon kanthi maringi apersepsi, sasampunipun maringi apersepsi guru mboten ngabsen siswa rumiyin; b. Para siswa sesarengan uluk salam saha ndedonga kanthi dipimpin dening salah sawijining siswa. c. Guru maringi apersepsi awujud cariyos pengalamanipun guru nalika taksih kuliah, ananging punika mboten jumbuh kaliyan materi ingkang badhe kaleksanan; d. Siswa migatosaken punapa ingkang kaandharaken dening guru e. Guru mboten migunakaken bahan ajar ingkang dipundamel piyambak, ananging migunakaken buku paket Kartika Basa ingkang wosipun mboten patosa jangkep kaliyan materi ingkang kaandharaken guru; f. Guru migunakaken metode ceramah nalika maringi materi ing pasinaon ngripta geguritan, salajengipun guru maringi tugas kagem siswa supados saged nglatih kemampuanipun siswa anggenipun ngripta geguritan; 134
g. Guru mboten migunakake media pasinaon punapa kemawon; h. Guru maringi tuladha geguritan kanthi lesan, sasampunipun guru ngengken siswa supados ngripta geguritan kanthi tema "Sekolah" lan "Alam", inggih punika mboten jumbuh kaliyan tema ingkang wonten ing RPP saha buku paket. Wonten ing buku paket tema ingkang kacawisaken inggih punika bab sosial utawi gotong royong; i. Guru maringi tugas siswa supados ngripta geguritan kanthi individu, inggih punika mboten jumbuh kaliyan ingkang kaserat wonten ing RPP. Wonten ing RPP kaserat bilih siswa ngripta geguritan kanthi kelompok, mboten individu; j. Siswa sami nggarap tugas saking guru; k. Guru mboten mriksani kanthi langsung asil reriptanipun siswa, ananging naming ngengken siswa supados maosaken reriptanipun; l. Guru kedah wasis anggenipun ngatur jam saha cacahing menit ing salebeting pasinaon, saengga mboten ndadosaken siswa kesesa nalika ndamel tugas saking guru; m. Guru mboten maringi biji dhumateng siswa, ananging naming maringi apresiasi kanthi lesan dhumateng siswa ingkang kersa maos reriptanipun wonten ing sangajengipun kelas; n. Tuturanipun guru kathah ingkang santun, ewadene wonten ingkang mboten santun, amargi kathah ingkang mboten jumbuh kaliyan skala kesantunan formalitas, ketidaktegasan, saha kesekawanan utawi kesamaan. 2. Sebab-Sebab Kalampahanipun Pasinaon Komunikasi antawisipun guru saha siswa sampun sae, inggih punika katingal saking aktifipun siswa nalika nglampahi pasinaon saha tuturanipun guru ingkang 135
136 sampun santun, pramila pasinaon ngripta geguritan ingkang kedadosan ing kelas VII C ing dinten kasebut saged kalampahan kanthi sae. Bab ingkang ndadosaken saenipun pasinaon inggih punika wontenipun komunikasi ingkang sae, saengga punapa ingkang badhe kaandharaken dening salah sawijining tiyang saged dipunmangertosi dening tiyang sanes, wonten mriki inggih punika antawisipun guru kaliyan siswa ing salebeting kelas. Mekaten ugi ingkang sampun katindakaken dening guru JS nalika maringi andharan materi bab ngripta geguritan dhumateng para siswa ing kelas VII C. Asil reriptanipun para siswa ugi sampun sae, jumbuh kaliyan punapa ingkang dipunkersakaken dening guru JS. Guru JS ugi katingal marem amargi siswa saged mangertosi punapa kersanipun, bab kasebut katingal saking guru ingkang mesthi maringi apresiasi dening sedaya siswa, punapa malih dhumateng siswa ingkang kersa maju wonten sangajenging kelas saperlu maosaken reriptanipun. Antusisasisme siswa nalika maosaken geguritan ugi minangka salah sawijining tolak ukur kangge mangertosi kadospundi siswa sinau lan nglampahi pasinaon saking guru JS. Guru JS taksih ngraos minangka guru ingkang nggadhahi drajat katon inggil tinimbang siswa, sanesipun menawi dipuntingali saking bab yuswa, guru kaliyan siswa kelas VII C estunipun tebih jarakipun, pramila mboten dados punapa menawi kathah tuturanipun guru ingkang mboten santun dhumateng siswa. Siswa ugi sampun paring maklum. Ananging guru punika minangka panutanipun siswa kedahipun ngetrapake tuturan ingkang santun, ewadene ing jaman samenika tuturan
guru lan siswa kathah ingkang kirang santun taksih dipunmaklumi dening masyarakat umum. 3. Implikasi Guru JS nggadhahi keterampilan dhasar mengajar awujud keterampilan anggenipun miwiti pasinaon, keterampilan paring pitakonan, keterampilan paring penguatan, keterampilan ndamel variasi, keterampilan nerangake materi, keterampilan mbimbing diskusi, keterampilan ngelola kelas, keterampilan pasinaon mandhiri, saha keterampilan mungkasani pasinaon. Keterampilan punika estunipun nggadhahi kathah manfaat kagem pasinaon. Pasinaon ingkang sampun kaleksanan, sampun kawiwitan kanthi sae, awujud saking salam ingkang kaparingaken dening siswa dhumateng guru dumugi caranipun guru nalika miwiti pasinaon kanthi nepangaken materi ingkang badhe kasinau dening siswa. Guru ugi maringi pitakonan lan pitakonanipun kawangsulan dening siswa punika sampun sae. Keterampilan sanes ugi kedah dipungadhahi dening guru supados pasinaon kalampahan kanthi sae. Implikasi saking pasinaon ngripta geguritan ingkang kalampahan ing kelas VIIC punika kirang langkung sampun jumbuh kalilyan punapa ingkang kaserat ing RPP saha silabus, ewadene wonten bab ingkang kirang trep punika amargi guru nggadhahi penggalih sanes, kadosta tuladha ingkang kaparingaken dhumateng siswa, ananging bab teori estunipun sami antawisipun ingkang kaserat ing RPP, buku paket, saha ingkang kaandharaken dening guru. 137
Media pasinaon ugi saged kaginakaken nalika pasinaon ngripta geguritan, kadosta video tiyang ingkang maos geguritan minangka tuladha kagem siswa-siswa. Ananging guru JS ugi sampun trep,amargi maringi tuladha maos geguritan kanthi langsung lan migunakaken wiraga utawi solah bawa kang trep lan jumbuh kaliyan wosipun geguritan. B. SARAN Awit saking dudutan kasebut saran ingkang badhe kaandharaken saking panaliti inggih punika dhumateng: 1. Kepala Sekolah a. Kepala sekolah kedahipun neliti kanthi permati bab administrasi pasinaon kagunganipun guru, kadosta RPP, program kerja tahunan, program kerja semesteran, buku pegangan guru, daftar absen siswa, daftar biji siswa, lan sanes-sanesipun. Bab kasebut dipunajab saged nambah sae saha tertibipun guru anggenipun ndamel administrasi pasinaon. b. Kepala sekolah kedah aktif anggenipun nindakaken supervise pasinaon ing kelas-kelas, saengga saged ndadosaken guru tambah sae anggenipun mucal. Awit saking supervise ugi saged ndadosaken kepala sekolah mangertosi punapa kemawon kekiranganipun guru, saengga samangke saged dipun evaluasi saha dipunbimbing supados guru saged mucal kanthi langkung profesional. 2. Guru a. Kedahipun guru nggadhahi bahan ajar ingkang kadamel piyambak, amargi materi ingkang wonten ing buku paket kagunganipun guru saha siswa mboten jangkep materinipun. 138
b. Nalika guru nglampahi pasinaon, saenipun jumbuh kaliyan punapa ingkang kaserat ing RPP ingkang sampun kasusun saderengipun, saengga RPP punika saged estu kaginakaken mboten naming formalitas kangge numpuk tugas utawi kewajibanipun guru dhateng kepala sekolah minangka syarat administrasi guru. c. Guru kedah saged nguasani kahananipun kelas saha narik kawigatosanipun siswa, saengga para siswa rumaos remen lan gumregah manahipun kangge migatosaken materi ingkang kacawisaken dening guru. d. Nalika miwiti pasinaon, guru kedahipun ngabsen siswa rumiyin, supados saged mangertosi tingkat kehadiran siswa saha saged mangertosi siswa sinten kemawon ingkang mboten dugi ing pasinaon punika. e. Guru kedah mriksani langsung tugas saha maringi biji dhumateng siswa kanthi tulis supados saged damel maremipun siswa ingkang sampun kaparingan tugas. f. Menawi guru ngersakaken siswa maju migunakaken wiraga, kedahipun wonten ing lembar pambiji guru nyerat bilih siswa kedah maos kanthi wiraga, wirama, wirasa, saha wicara ingkang sae kanthi maringi skor tartamtu miturut jumbuhing teks kaliyan 4W (Wicara, wirama, wirasa, wiraga) kasebut. g. Supados ndadosaken guru ingkang profesional, guru kedah kathah maos saha nambah wawasanipun kadosta kanthi nderek diklat utawi pelatihan-pelatihan, saengga samangke saged nambah keterampilan anggenipun mucal para siswa. 3. Panaliti Sanes Wonten ing salebeting panaliten punika estunipun kathah kekirangan saha kathah bab ingkang dereng kaandharake dening panaliti, kadosta wonten bab ginanipun alih kode campur kode ing salebeting pasinaon basa Jawi, psikologi siswa saha guru nalika pasinaon ngripta geguritan, lan sanes-sanesipun. Pramila 139
panaliti kepengin supados panaliten ingkang sampun katindakaken punika saged migunani saha dipunginakaken dening panaliti sanes minangka panambahing dhata utawi acuan ing panaliten salajengipun. 140
141 KAPUSTAKAN Ahmadi, Anas. 2015. Psikologi Menulis. Yogyakarta: Ombak. Alfiah & Yunarko, Budi Santoso. 2003. Pengajaran Puisi Sebuah Penelitian Tindakan Kelas. Yogyakarta: Pustaka Pelajar. Alisaari, Jenni & Leena Maria Heikkola. 2017. Songs And Poems In The Language Classroom Teachers' Beliefs And Practices. Teaching and Teacher Education 63 page 231-242. Chaer, Abdul. 2010. Kesantunan Berbahasa. Jakarta: Rineka Cipta. Cosoveanu, Mihai. 2013. Akdeniz Language Studies Conference 2012: Teaching Culture Through 20th Century American Poetry. Procedia-Social And Behavioral Sciences 70 page 1204-1209. Cronin, Camille & Caroline Howthorne. 2019. "Poetry In Motion' A Place In The Classroom: Using Poetry To Develop Wriiting Confidence And Reflective Skills. Nurse Education Today 76 page 73-77. Dinser, Figun. 2013. Teaching Process In Poetry Courses Within The Turkish Environment. Procedia-Social And Behavioral Sciences 93 page 1390- 1393. Doyin, Mukh. 2008. Seni Baca Puisi (Persiapan, Pelatihan, Pembacaan, dan Penilaian). Ambarawa: Bandungan Institute. Enright, Kerry Anne & Besty Gilliland. 2011. Multilingual Writing In An Age Of Accountability: From Policy To Practice in U.S. High School Classrooms. Journal Of Second Language Writing 20 page 182-195. Ha, Phan Le. 2009. Strategic, Passionate, But Academic: Am I Allowed In My Writing? Journal Of English For Academic Purposes 8 page 134-146.
Healy, Denise & Siothan Smyth. 2017. Poetry As An Engagement Strategy: A Novice Teacher Experience Of Its Use Within Lectures. Nurse Education In Practice 24 page 43-48. Jack, Kristen. 2015. The Use Of Poetry Writing In Nurse Education: An Evaluation. Nurse Education Today 35 page e7-e10. Kirkgӧz, Yasemin. 2014. Exploring Poems to Promote Language Learners' Creative Writing. Procedia-Social And Behavioral Sciences 158 page 394- 401. Kuzu, Fettah. 2010. Training Through Poetry Within The Sample Of Nabi's "Hayriyye". Procedia-Social And Behavioral Sciences 9 page 1030-1035. Mulyana. 2014. Bahasa Jawa Kreatif: Panduan Lengkap Menulis Dalam Bahasa Jawa. Yogyakarta: Tiara Wacana. Myhill, Debra & Anthony Wilson. 2013. Playing It Safe: Teachers' Views Of Creativity In Poetry Writing. Thinking Skills And Creativity 10 page 101- 111. Nurgiyantoro, Burhan dkk. 2009. Statistik Terapan. Yogyakarta: Gajah Mada Press. Pushpa VK & Sayed Yousef Savaedi. 2014. International Conference On Current Trends In ELT: Teaching Poetry In Antonomus ELT Classes. Procedia- Social And Behavioral Sciences 98 page 1919-1925. Rahmanto, B. 1988. Metode Pengajaran Sastra. Yogyakarta: Kanisius. Ras, JJ. 1985. Bunga Rampai Sastra Jawa Mutakhir. Jakarta: Grafiti Press. Rusman. 2012. Model-Model Pembelajaran: Mengembangkan Profesionalisme Guru. Jakarta:Raja Grafindo Persada. Sani, Heta Panca Laksmi. 2013. "Kumpulan Puisi Serat Untuk Ibu Karya Ratih Sanggarwati: Analisis Semiotik Riffaterre". Yogyakarta: Skripsi S1 Fakultas Ilmu Budaya UGM. Tidak Dipublikasikan. 142
143 Sa'dah, Mu'linatus. 2015. Langkah-langkah Nggawe Geguritan. geguritan.html diakses nalika 15 Juni 2019 SMP Negeri 1 Kalasan, admin. 2019. Sejarah Singkat. diakses nalika 14 Februari 2020 Sudaryanto. 2015. Metode dan Aneka Teknik Analisa Bahasa: Pengantar Penelitian Wahana Kebudayaan Secara Linguistis. Yogyakarta: Sanata Dharma University Press. Sugiyono (2015). Metode Penelitian Kuantitatif, Kualitatif dan R & D. Bandung: Alfabeta, cv. Tarigan, Henry Guntur. 1989. Menulis: Sebagai Ketrampilan Berbahasa. Bandung:Angkasa. __________________. 2015. Membaca: Sebagai Suatu Keterampisaha Berbahasa. Bandung:Angkasa. Widaryatmo, Gandung,dkk. 2013. Prigel Basa Jawa: kanggo SMA/SMK/MA Kelas X. Jakarta: Erlangga. Waluyo, Herman.J. 2008. Pengkajian dan Apresiasi Puisi. Salatiga: Widya Sari Press. Yulaelawati, Ella. 2004. Kurikulum dan Pembelajaran: Filosofi, Teori, dan Aplikasi. Bandung: Pakar Raya. Zakky, 2018. Pengertian Media Pembelajaran Menurut Para Ahli dan Secara Umum. MediaPembelajaran.html diakses nalika 15 Juni 2019.